***Csongrád Város Polgármesterétől*** **M**

**Száma**: Önk/155-3/2023

**Témafelelős:** dr. Barcsi Judit

**ELŐTERJESZTÉS**

**Csongrád Városi Önkormányzat Képviselő-testületének**

**2023. november 15-i rendkívüli ülésére**

**Tárgy:** Pályázat kiírása a Tari László Múzeum igazgató munkakörének betöltésére

**Tisztelt Képviselő-te**s**tület!**

# A [Csongrádi Információs Központ Csemegi Károly Könyvtár és Tari László Múzeum](https://www.allamkincstar.gov.hu/Koltsegvetes/Torzskonyvi_nyilvantartas/ktorzs?pirId=638496#datasheet) szétválásával a Tari László Múzeum igazgatói tisztségét a Képviselő-testületnek be kell töltenie. A pályázati eljárás rendjét a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény és a kulturális intézményben foglalkoztatottak munkaköreiről és foglalkoztatási követelményeiről, az intézményvezetői pályázat lefolytatásának rendjéről, valamint egyes kulturális tárgyú rendeletek módosításáról szóló 39/2020. (X. 30.) EMMI rendelet szabályozza.

A Tari László Múzeum mint területi múzeum vezetőjének megbízásához szükséges a Kulturális és Innovációs Minisztérium véleményének előzetes kikérésére. A pályázati felhívásra benyújtott pályamunkákat a soros Képviselő-testületi ülésen létrehozott szakmai bizottság bírálja el a beadási határidő lejártát követően. A szakmai bizottsági meghallgatás után, de a képviselőtestületi döntés meghozatalát megelőzően szükséges megküldeni a pályamunkát miniszteri véleményezésre.

**Mindezek alapján a pályáztatás a következő ütemezéssel bonyolódna le:**

Pályázat kiírása: 2023. november 15.

Szakmai bizottság megalakítása: 2023. november 30.

Benyújtási határidő: 2023. december 15.

Szakmai bizottsági döntés: 2023. december 22. napjáig

Miniszteri vélemény beérkezése: 2023. januári soros képviselő-testületi ülés

Szétválás és igazgatói megbízás 2024. február 15., legkésőbb 2024. március 1.

Kérem a Tisztelt Képviselő-testületet az előterjesztés megvitatására és az elvi döntés elfogadására!

**Határozati javaslat**

Csongrád Városi Önkormányzat Képviselő-testülete a *„Pályázat kiírása a Tari László Múzeum igazgató munkakörének betöltésére”* című előterjesztést megtárgyalta, és az alábbi döntést hozta:

# 1.A Képviselő-testület a pályázatot az előterjesztés melléklete szerinti tartalommal kiírja.

# 2.A Képviselő-testület felkéri a Polgármestert, hogy a soros Képviselő-testületi ülésen tegyen javaslatot a pályázatot elbíráló szakmai bizottság tagjainak személyére.

Határidő: 2023. november 15.

Felelős: Jegyző

Erről jegyzőkönyvi kivonaton értesítést kap:

1. Csongrád Város Polgármestere
2. A Képviselő-testület tagjai
3. Irattár

Bedő Tamás

polgármester

A muzeális intézményekről, a nyilvános könyvtári ellátásról és a közművelődésről  szóló 1997. évi CXL. törvény 94. § (3) bekezdése és a kulturális intézményben foglalkoztatottak munkaköreiről és foglalkoztatási követelményeiről, az intézményvezetői pályázat lefolytatásának rendjéről, valamint egyes kulturális tárgyú rendeletek módosításáról szóló 39/2020. (X. 30.) EMMI rendelet alapján pályázatot hirdet

**Tari László Múzeum**

igazgató (magasabb vezető) munkakör betöltésére

**Foglalkoztatás jellege:**

Teljes munkaidő

**A vezetői megbízás időtartama:**

A vezetői megbízás határozott időre, 2024.03.01. napjától 2029.02.28. napjáig terjedő időtartamra szól.

**A munkavégzés helye:**

Csongrád-Csanád vármegye, 6640 Csongrád, Iskola utca 2.

**A munkakörbe tartozó, illetve a vezetői megbízással járó lényeges feladatok:**

Múzeumi feladatok ellátása, valamint az intézmény tevékenységi körébe tartozó feladatok vezetői irányítása, különös tekintettel a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (továbbiakban: Kultv.), valamint az államháztartásról szóló 2011. évi CXCV. törvényben és végrehajtásáról szóló 368/2011. (XII. 31.) Korm. rendeletben foglaltakra. Az igazgató felelős az intézmény költségvetésének végrehajtásáért, az intézmény feladatainak ellátásához annak vagyonkezelésébe, használatába adott vagyon rendeltetésszerű igénybevételéért, az Alapító Okiratban előírt tevékenységek jogszabályban meghatározott követelményeknek megfelelő ellátásáért, a költségvetési szerv gazdálkodásában a szakmai hatékonyság és a gazdaságosság követelményeinek érvényesítéséért, a tervezési, beszámolási, információszolgáltatási kötelezettség teljesítéséért, annak teljességéért és hitelességéért, a gazdálkodási lehetőségek és a kötelezettségek összhangjáért, a belső kontrollrendszer kialakításáért és működtetéséért, valamint a belső ellenőrzés megszervezéséért és hatékony működéséért.

**Javadalmazás és juttatások:**

A javadalmazás megállapítására és a juttatásokra a  Munka törvénykönyvéről szóló 2012. évi I. törvény  rendelkezései az irányadók.

**Pályázati feltételek:**

– mesterfokozatú végzettség és szakirányú szakképzettség, jogász, vagy közgazdász szakképzettség,

– Közös Európai Referenciakeret (KER) szerinti B2 szintet elérő idegennyelv-ismeret,

– végzettségének és szakképzettségének vagy az intézmény alaptevékenységének megfelelő jogviszonyban legalább hároméves szakmai gyakorlatot szerzett, valamint a megbízás időpontjában vezetői gyakorlattal is rendelkezik,

- az akkreditált, államháztartási és vezetési ismereteket nyújtó, legalább 120 órás tanfolyam elvégzését igazoló okirattal rendelkezik, vagy vállalja, hogy a munkakör betöltését követő két éven belül a tanfolyamot elvégzi,

–vagyonnyilatkozat-tételi eljárás lefolytatása,

–büntetlen előélet és annak igazolása, hogy a pályázó nem áll a tevékenység folytatását kizáró foglalkozástól eltiltás hatálya alatt,

- magyar állampolgárság, cselekvőképesség.

A pályázat részeként benyújtandó iratok, igazolások:

– részletes szakmai önéletrajz, mely tartalmazza a tudományos-szakmai publikációk jegyzékét,

– szakirányú végzettséget és szakképzettséget és amennyiben van, tudományos fokozatot, valamint (KER) szerinti B2 szintet elérő idegennyelv-ismeret, - melynek igazolása történhet különösen az államilag elismert komplex típusú középfokú nyelvvizsga bizonyítvánnyal vagy azzal egyenértékű okirattal- igazoló okirat közjegyző által hitelesített másolata,

– az intézmény vezetésére vonatkozó, részletes szakmai, vezetői programját,

– a 3 hónapnál nem régebbi erkölcsi bizonyítvány,

- annak igazolására szolgáló hatósági bizonyítványt, hogy nem áll a tevékenység folytatását kizáró foglalkozástól eltiltás hatálya alatt,

– a pályázó nyilatkozata arra vonatkozóan, hozzájárul-e, hogy a pályázatot véleményező és elbíráló testületek a személyét érintő ügy tárgyalásakor nyilvános ülést tartsanak,

– a pályázó nyilatkozata arról, hogy a pályázati anyagban foglalt személyes adatoknak a pályázati eljárással összefüggésben szükséges kezeléséhez hozzájárul,

– legalább 3 év szakmai gyakorlat meglétét tanúsító munkáltatói igazolás, valamint a vezetői  gyakorlat igazolását,

– államháztartási és vezetési ismereteket nyújtó 120 órás képzés meglétét igazoló dokumentum, vagy nyilatkozatot arról, hogy 2 éven belül vállalja annak elvégzését,

– a pályázó nyilatkozata arról, hogy nem áll cselekvőképességet kizáró, vagy korlátozó gondnokság alatt,

- a pályázó nyilatkozata arról, hogy megbízása esetén vagyonnyilatkozat-tételi kötelezettségének eleget tesz,

–a pályázó nyilatkozata, hogy nem áll fenn vele szemben a munka törvénykönyvéről szóló 2012. évi I. törvény 211. §-a szerinti összeférhetetlenségi ok,

- a pályázó nyilatkozata arról, hogy a pályázat elbírálásában résztvevők a teljes pályázati anyagot, a pályázó személyes adatait megismerhessék.

**A munkakör betölthetőségének időpontja:**

A munkakör 2024. március 1-től tölthető be.

A pályázat benyújtásának határideje: 2023. december 15.

A pályázati kiírással kapcsolatban további információt Dr. Juhász László jegyző nyújt a 63/571-900 telefonszámon.

**A pályázat benyújtásának módja:**

Elektronikus úton ***Erhardtné Bernát Henrietta*** részére a [pmmunkaugy@csongrad.hu](mailto:pmmunkaugy@csongrad.hu) e-mail címen keresztül.

Postai úton, a pályázatnak a Csongrád Városi Önkormányzat címére történő megküldésével (6640 Csongrád, Kossuth tér 7. ). Kérjük a zárt borítékon feltüntetni a „Tari László Múzeum igazgatói pályázat”.

Személyesen Csongrádi Polgármesteri Hivatal, 6640 Csongrád, Kossuth tér 7. munkaügyi iroda

**A pályázat elbírálásának módja rendje:**

A kinevezésről Csongrád Városi Önkormányzat Képviselő testülete dönt.

A pályázók az eredményről az elbírálást követően értesítést kapnak.   
Az eredménytelenül pályázók pályázati anyaga postai úton visszaküldésre kerül.   
A pályázat kiírója fenntartja a pályázat eredménytelenné nyilvánításának jogát.

**A pályázat elbírálásának várható határideje: 2024. január 31.**

**A pályázati kiírás közzétételének helye, ideje:**

Csongrád Város Honlapja [www.csongrad.hu](http://www.csongrad.hu) 2023. november 15.

A megbízásra a kultúráért felelős miniszter egyetértését követően kerül sor.

A szakmai bizottsági meghallgatás várható időpontja: 2023. december 20.

A Képviselő-testület a pályázat eredménytelenné nyilvánításának jogát fenntartja.

**A munkáltatóval kapcsolatban további információt a www.csongrad.hu honlapon szerezhet.**